Miguela Xuereb .td_uid_2_6094eb5bb3d82_rand.td-a-rec-img{text-align:left}.td_uid_2_6094eb5bb3d82_rand.td-a-rec-img img{margin:0 auto 0 0} L-Għaqda Pensjonanti tinnota b'sodisfazzjon id-diskors li għamel il-Prim Ministru Dr Robert Abela waqt il-laqgħa tal-kabinett dwar l-anzjani. Fid-diskors tiegħu wera kemm għalih u kemm għal Gvern huwa determinat li jħares l-interessi tal-anzjani fejn fost oħrajn ħadd ma għandu jaqa' lura. Huwa wera d-determinazzjoni tal-Gvern li l-anzjani għandhom jibqgħu fiċ-ċentru tal-ħidma tal-Gvern, kif ukoll jibqgħu jgħixu fil-komunità sakemm ikun possibbli. Dan jawgura tajjeb għall-anzjani kollha ta' Malta u Għawdex. L-Għaqda hija lesta li flimkien mal-Gvern, speċjalment mal-Prim Ministru u l-Ministru responsabbli mill-Anzjani u Anzjanità Attiva, Dr Michael Farrugia nkomplu naħdmu sabiex l-anzjani jkollhom ħajja kemm jista' jkun komda wara l-ħidma twila li taw lill-pajjiż. L-Għaqda Pensjonanti tħoss li l-anzjani għandhom igawdu rispett minn kulħadd għax kienu huma li ħadmu mhux biss biex il-pajjiż jinbena imma wkoll ħadmu biex itejbu l-kundizzjonijiet fuq il-postijiet tax-xogħol. L-istess kundizzjonijiet għadhom jitgawdew sal-lum il-ġurnata. Ikun tajjeb li dawk kollha li llum qegħdin igawdu minn kundizzjonijiet tajbin mhux biss jiftakru fil-ħidma li wettqu persuni li llum huma anzjani imma wkoll jgħinu lill-anzjani tal-lum biex jagħmlulhom ħajjithom aktar faċli u sigura. L-Għaqda Pensjonanti bħala l-akbar Għaqda tal-anzjani f'Malta se tkompli tkun viġilanti biex l-anzjani jkunu rispettati bl-aħjar mod u se tibqa' tkun l-Għaqda li tagħti s-servizz tagħha lill-anzjani Maltin u Għawdxin. Fl-aħħar nett, l-Għaqda tibgħat messaġġ lill-anzjani sabiex jagħmlu kuraġġ u jaraw min veru u bil-fatti għandu l-interess tagħhom kif ukoll ikomplu jersqu lejn il-GWU – Għaqda Pensjonanti, l-akbar Għaqda tal-Pensjonanti f'Malta. .td_uid_3_6094eb5bb3f9b_rand.td-a-rec-img{text-align:left}.td_uid_3_6094eb5bb3f9b_rand.td-a-rec-img img{margin:0 auto 0 0}